ช่วงนี้รุ้สึกใจเต้นแรงผิดปกติ เหมือนมีแรงน้อยลง เบื่ออาหาร กินได้น้อยลง ชอบปวดตึงๆแถวขมับบ้าง ท้ายทอยหรือส่วนอื่นบ้างครับ มักจะปวดแบบตุบๆ เช้ามาชอบมีอาการหนาวสั่นคล้ายไม่สบาย แต่ไม่มีน้ำมูกหรือไอเจ็บคอเลยครับ มีอาการนอนหลับยากขึ้น ทั้งหมดนี้เป็นมาเกือบอาทิตย์แล้วครับ ส่วนตัวเป็นภูมิแพ้ครับ ช่วงนี้ทำงานเยอะ อ่านหนังสือสอบด้วยและอากาศค่อนข้างหนาวครับ ไม่ทรายว่าเกิดจากสาเหตุอะไรครับ ตอนนี้งงกับตัวเองมากครับ ขอบมากครับคุณ🙏
สวัสดีค่ะ อาการปวดหัวตุ้บๆลามมาท้ายทอย อาจเกิดจาก-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีิวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนหากยังปวดหัวมากขึ้นเรื่อยๆทุกวัน ปวดจนทำกิจวัตรประจำวันไม่ได้ ปวดจนต้องตื่นมากลางคืน มีความผิดปกติของระบบประสาทร่วมด้วยดังกล่าวไป ควรไปพบแพทย์เพื่อตรวจร่างกายเพิ่มเติมว่าอาจเป็นปวดหัวที่มีสาเหตุจากในสมองได้หรือไม่เบื้องต้นแนะนำการพักผ่อนให้เพียงพอ รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรง พักสายตา ไม่ใช้กิจกรรมที่ต้องเพ่งสายตานานๆส่วนเรื่องใจเต้นแรงนั้น หากยังมีอาการต่อเนื่อง ควรไปรพ.เพื่อตรวจวัดอัตราการเต้นของหัวใจอีกครั้งว่าเต้นเร็วผิดปกติหรือไม่ ถ้าใช่ แพทย์จะตรวจหาสาเหตุที่เป็นไปได้ต่อไปค่ะ